ชาวนครศรีฯ สุดปลื้ม องค์ภาฯ ร่วมแข่งขัน คีรีวง ครอส คันทรี 25 กม.
(ภาพจากสนง.ปชส.จ.นครศรีธรรมราช),พระเจ้าหลานเธอ พระองค์เจ้าพัชรกิติยาภา เสด็จฯร่วมการแข่งขัน คีรีวง ครอส คันทรี (KIRIWONG Cross Country) ระยะทาง 25 กิโลเมตร ณ หมู่บ้านคีรีวง อ.ลานสกา จ.นครศรีธรรมราช เป็นการส่วนพระองค์,เวลา 06.15 น. วันที่ 24 ก.ค. พระเจ้าหลานเธอ พระองค์เจ้าพัชรกิติยาภา เสด็จฯ ทรงร่วมการแข่งขัน คีรีวง ครอส คันทรี (KIRIWONG Cross Country) ระยะทาง 25 กิโลเมตร ณ โรงเรียนไทยรัฐวิทยา 74 (ชุมชนบ้านคีรีวง) อ.ลานสกา จ.นครศรีธรรมราช เป็นการส่วนพระองค์ โดยมี นายพีระศักดิ์ หินเมืองเก่า ผวจ.นครศรีธรรมราช พล.ต.เกื้อกูล อินนาจักร์ รองแม่ทัพภาคที่ 4 พล.ต.ต.วันไชย เอกพรพิชญ์ ผบก.ภ.นครศรีธรรมราช พร้อมด้วย นายกิตติพันธ์ เพชรชู นายอำเภอลานสกา ผู้อำนวยการโรงเรียนไทยรัฐวิทยา 74 คณะกรรมการจัดการแข่งขัน และราษฎรบ้านคีรีวง เฝ้ารับเสด็จฯ,ทั้งนี้ พระเจ้าหลานเธอ พระองค์เจ้าพัชรกิติยาภา ทรงวิ่งร่วมกับนักวิ่งชาย-หญิง ซึ่งเส้นทางวิ่งส่วนใหญ่ร้อยละ 80 เป็นภูเขา มีทั้งเส้นทางลาดยาง คอนกรีต และถนนลูกรัง ซึ่งได้สร้างความปลื้มปีติแก่นักวิ่งที่เข้าร่วมการแข่งขัน ราษฎรบ้านคีรีวง อ.ลานสกา และชาวนครศรีธรรมราช เป็นอย่างมาก,สำหรับบ้านคีรีวง อำเภอลานสกา ได้รับการรับรองว่าเป็นสถานที่อากาศดีที่สุดในประเทศไทย อยู่ในแนวเทือกเขาหลวงที่สูงที่สุดในภาคใต้ ส่วนการแข่งขัน คีรีวง ครอส คันทรี แบ่งการแข่งขัน เป็น 3 ประเภท คือระยะทาง 15 กิโลเมตร 25 กิโลเมตร และ 50 กิโลเมตร มีนักวิ่งชาย-หญิงจากทั่วประเทศ สมัครเข้าร่วมแข่งขันประมาณ 800 คน.
พระเจ้าหลานเธอ พระองค์เจ้าพัชรกิติยาภา เสด็จฯ ร่วมการแข่งขัน คีรีวง ครอส คันทรี (KIRIWONG Cross Country) ระยะทาง 25 กิโลเมตร ณ หมู่บ้านคีรีวง อ.ลานสกา จ.นครศรีธรรมราช เป็นการส่วนพระองค์
องค์ภา,พระเจ้าหลานเธอ พระองค์เจ้าพัชรกิติยาภา,องค์ภาแข่งวิ่ง,คีรีวง ครอส คันทรี,หมู่บ้านคีรีวง,ลานสกา,นครศรีธรรมราช,ข่าว,ข่าวทั่วไทย,ไทยรัฐออนไลน์